CELEX: 32022D1199
Language: lt
Date: 2022-07-11 00:00:00
Title: Komisijos įgyvendinimo sprendimas (ES) 2022/1199 2022 m. liepos 11 d. kuriuo dėl nuožulniųjų liftų darniųjų standartų iš dalies keičiamas ir dėl plieninių vielos lynų darniųjų standartų ištaisomas Įgyvendinimo sprendimas (ES) 2021/76 (Tekstas svarbus EEE)

2022 7 12   
               
               
                  LT
               
               
                  Europos Sąjungos oficialusis leidinys
               
               
                  L 185/133
               
            
         KOMISIJOS ĮGYVENDINIMO SPRENDIMAS (ES) 2022/1199
         2022 m. liepos 11 d.
         kuriuo dėl nuožulniųjų liftų darniųjų standartų iš dalies keičiamas ir dėl plieninių vielos lynų darniųjų standartų ištaisomas Įgyvendinimo sprendimas (ES) 2021/76
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/33/ES (2) 14 straipsniu, daroma prielaida, kad liftai ir liftų saugos komponentai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos I priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     Komisijos įgyvendinimo sprendimu C(2016) 5884 (3) Komisija pateikė prašymą Europos standartizacijos komitetui (CEN) (toliau – prašymas) parengti ir peržiūrėti darniuosius standartus siekiant užtikrinti Direktyvos 2014/33/ES įgyvendinimą. Visų pirma Komisija paprašė CEN parengti ir peržiūrėti darniuosius standartus siekiant užtikrinti, kad jie toliau atitiktų visuotinai pripažintą technikos pažangos lygį ir tokiu būdu atitiktų Direktyvos 2014/33/ES I priede nustatytus esminius sveikatos ir saugos reikalavimus ir, kai tinkama, Europos Parlamento ir Tarybos direktyvos 2006/42/EB (4) I priede nustatytus esminius sveikatos ir saugos reikalavimus, nurodytus Direktyvos 2014/33/ES I priedo 1.1 punkte;
                  
               
                     (3)
                  
                  
                     remdamasis prašymu CEN peržiūrėjo darnųjį standartą EN 81–22:2014, kurio nuoroda paskelbta Komisijos įgyvendinimo sprendimu (ES) 2021/76 (5). Peržiūra atlikta siekiant pritaikyti tuos standartus prie Direktyvos 2014/33/ES teisės sistemos ir padidinti teisinį tikrumą bei aiškumą, be kita ko, parengiant tikslesnį ZA priedą ir įtraukiant normines nuorodas su datomis. Po to buvo priimtas darnusis standartas EN 81–22:2021 dėl nuožulniųjų keleivinių ir krovininių liftų konstrukcijos ir įrengimo saugos taisyklių. Atlikus darniojo standarto EN 81–22:2014 peržiūrą, neatlikta jokių esminių techninių pakeitimų;
                  
               
                     (4)
                  
                  
                     Komisija kartu su CEN įvertino, ar darnusis standartas EN ISO 81–22:2021 atitinka prašymą;
                  
               
                     (5)
                  
                  
                     darnusis standartas EN 81–22:2021 atitinka reglamentuojamus esminius sveikatos ir saugos reikalavimus, nustatytus Direktyvoje 2014/33/ES. Todėl to darniojo standarto nuorodą tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     Įgyvendinimo sprendimo (ES) 2021/76 I priede pateikiamos darniųjų standartų, parengtų siekiant užtikrinti Direktyvos 2014/33/ES įgyvendinimą, nuorodos;
                  
               
                     (7)
                  
                  
                     siekiant užtikrinti, kad darniųjų standartų, parengtų įgyvendinant Direktyvą 2014/33/ES, nuorodos būtų pateiktos viename teisės akte, standarto EN-81–22:2021 nuoroda turėtų būti įtraukta į Įgyvendinimo sprendimą (ES) 2021/76;
                  
               
                     (8)
                  
                  
                     darniuoju standartu EN 81–22:2021 pakeičiamas darnusis standartas EN 81–22:2014. Todėl reikėtų panaikinti darniojo standarto EN 81–22:2014 nuorodą Europos Sąjungos oficialiajame leidinyje. Todėl darnusis standartas EN 81–22:2014 turėtų būti išbrauktas iš Įgyvendinimo sprendimo (ES) 2021/76 I priedo;
                  
               
                     (9)
                  
                  
                     nuorodos į darniuosius standartus EN 12385–3:2004+A1:2008, EN 12385–5:2002 ir EN 13411–7:2006+A1:2008 dėl plieninių vielinių lynų šiuo metu skelbiamos Įgyvendinimo sprendime (ES) 2021/76. Tačiau plieniniai vieliniai lynai nėra liftų saugos komponentai, kaip nurodyta Direktyvos 2014/33/ES 1 straipsnio 1 dalies antroje pastraipoje, todėl tais darniaisiais standartais negalima užtikrinti atitikties toje direktyvoje nustatytiems esminiams sveikatos ir saugos reikalavimams prielaidos. Todėl Įgyvendinimo sprendimą (ES) 2021/76 būtina ištaisyti iš to sprendimo I priedo išbraukiant tas nuorodas;
                  
               
                     (10)
                  
                  
                     todėl Įgyvendinimo sprendimas (ES) 2021/76 turėtų būti atitinkamai iš dalies pakeistas ir ištaisytas;
                  
               
                     (11)
                  
                  
                     siekiant suteikti gamintojams pakankamai laiko pasirengti taikyti standartą EN ISO 81–22:2021, būtina atidėti nuorodos į standartą EN 81–22:2014 panaikinimą;
                  
               
                     (12)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2021/76 I priedas iš dalies keičiamas pagal šio sprendimo I priedą.
         
         
            2 straipsnis
            Įgyvendinimo sprendimo (ES) 2021/76 I priedas ištaisomas pagal šio sprendimo II priedą.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            I priedo 1 punktas taikomas nuo 2024 m. sausio 12 d.
         
         
            Priimta Briuselyje 2022 m. liepos 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/33/ES dėl valstybių narių įstatymų, susijusių su liftais ir liftų saugos įtaisais, suderinimo (OL L 96, 2014 3 29, p. 251).
         
            (3)  2016 m. rugsėjo 21 d. Komisijos įgyvendinimo sprendimas C(2016) 5884 dėl standartizacijos prašymo Europos standartizacijos komitetui dėl liftų ir liftų saugos įtaisų, kuriuo remiama Europos Parlamento ir Tarybos direktyva 2014/33/ES.
         
            (4)  2006 m. gegužės 17 d. Europos Parlamento ir Tarybos direktyva 2006/42/EB dėl mašinų, iš dalies keičianti Direktyvą 95/16/EB (OL L 157, 2006 6 9, p. 24).
         
            (5)  2021 m. sausio 26 d. Komisijos įgyvendinimo sprendimas (ES) 2021/76 dėl darniųjų liftų ir liftų saugos komponentų standartų, parengtų siekiant užtikrinti Europos Parlamento ir Tarybos direktyvos 2014/33/ES įgyvendinimą (OL L 27, 2021 1 27, p. 20).
      
      
         
            I PRIEDAS
            Įgyvendinimo sprendimo (ES) 2021/76 I priedas iš dalies keičiamas taip:
            
                        1)
                     
                     
                        3 įrašas išbraukiamas;
                     
                  
                        2)
                     
                     
                        įterpiamas šis 3a įrašas:
                        
                                    „3a.
                                 
                                 
                                    EN 81–22:2021
                                    Liftų konstravimo ir įrengimo saugos taisyklės. Keleiviniai ir krovininiai liftai. 22 dalis. Keleiviniai ir krovininiai-keleiviniai nuožulnieji liftai“.
                                 
                              
                  
      
      
         
            II PRIEDAS
            Įgyvendinimo sprendimo (ES) 2021/76 I priedo 13, 14 ir 16 įrašai išbraukiami.